open-index/open-wikipedia-markdown huggingface dataset:
อารามกันดันเท็กชินเล็ง

**อารามกันดันเท็กชินเล็ง** () หรือโดยย่อว่า **อารามกันดัง** () เป็นอารามในศาสนาพุทธนิกายเกลุกแห่งหนึ่ง ตั้งอยู่ในกรุงอูลานบาตาร์ ประเทศมองโกเลีย ก่อสร้างเมื่อ ค.ศ. 1727 โดยจักรพรรดิยงเจิ้ง ได้รับการบูรณะใหม่ใน ค.ศ. 1990 เป็นต้นมา ถือเป็นศาสนสถานแห่งแรกในประเทศที่เปิดทำการหลังสิ้นสุดลัทธิมากซ์ในมองโกเลีย ภายในอารามประดิษฐานพระโพธิสัตว์อวโลกิเตศวรสูง 26.5 เมตรซึ่งทำขึ้นใหม่ใน ค.ศ. 1996 แทนองค์เดิมที่ถูกโซเวียตหลอมทำลายเมื่อ ค.ศ. 1938 ปัจจุบันมีลามะจำวัดจำนวน 150 รูป

## ระเบียงภาพ

ไฟล์:1913 in Khuree.jpg|อารามกันดังใน ค.ศ. 1913
ไฟล์:UB-Gandan06.jpg|อารามกันดังใน ค.ศ. 1972
ไฟล์:Megjid Janraisig Temple.jpg|อารามกันดังในยุคปัจจุบัน


## อ้างอิง

หมวดหมู่:อารามพุทธในประเทศมองโกเลีย
หมวดหมู่:สิ่งก่อสร้างในอูลานบาตาร์
หมวดหมู่:อารามพุทธทิเบต
วัดชอยชินลามีง

**วัดชอยชินลามีง** () เป็นวัดในศาสนาพุทธ ตั้งอยู่ในกรุงอูลานบาตาร์ ประเทศมองโกเลีย เริ่มก่อสร้างตั้งแต่ ค.ศ. 1904 แล้วเสร็จใน ค.ศ. 1908 เดิมประกอบด้วยวัดหลักหนึ่งแห่งและวัดสาขาอีกคือวัดซันคัง วัดซู วัดยิดัม และวัดอามูกูลัง บริเวณวัดหลักปัจจุบันเป็นที่ตั้งของพิพิธภัณฑ์ชอยชินลามีง ต่อมาวัดถูกปิดตัวลงใน ค.ศ. 1937 หลังถูกพรรคคอมมิวนิสต์ปราบปรามศาสนาพุทธ และกลายเป็นที่ตั้งของหน่วยงานกวาดล้างศาสนาแทน วัดแห่งนี้จึงรอดพ้นจากการถูกทำลาย

หลังพ้นยุคคอมมิวนิสต์แล้ว ศาสนาพุทธได้รับการฟื้นฟูอีกครั้งหนึ่ง วัดแห่งนี้แปรสภาพเป็นพิพิธภัณฑ์ชอยจินลามึน ภายในมีการจัดแสดงสิ่งของที่เกี่ยวข้องกับพัฒนาการของศาสนาพุทธในประเทศมองโกเลีย เช่น พระพุทธรูป พระโพธิสัตว์ และรูปเคารพกษัตริย์ทิเบต นอกจากนี้ยังมีการเต้นระบำโดยลามะ ซึ่งตกทอดมาจนถึงยุคปัจจุบัน

## ระเบียงภาพ

ไฟล์:UB-Csojdzsin04.JPG|วัดชอยชินลามีงใน ค.ศ. 1972
ไฟล์:Choijin lama temple museum (2551098844).jpg|พิพิธภัณฑ์ในปัจจุบัน
ไฟล์:Choijin Lama Ulan Bator 149199027 423e9eab1a o.jpg|รูปแกะสลักภายในพิพิธภัณฑ์


## อ้างอิง

หมวดหมู่:อารามพุทธในประเทศมองโกเลีย
หมวดหมู่:สิ่งก่อสร้างในอูลานบาตาร์
หมวดหมู่:อารามพุทธทิเบต
วัดยายร่ม

**วัดยายร่ม** เป็นวัดราษฎร์สังกัดคณะสงฆ์ฝ่ายมหานิกายในแขวงบางมด เขตจอมทอง กรุงเทพมหานคร

วัดสร้างเมื่อประมาณปี พ.ศ. 2365 เดิมมีชื่อว่า **วัดจุฬามณี** ภายหลังเมื่อประมาณปี พ.ศ. 2517 เปลี่ยนชื่อเป็น "วัดยายร่ม" ตามชื่อผู้สร้างคือยายร่ม วัดได้รับพระราชทานวิสุงคามสีมาเมื่อปี พ.ศ. 2478 พระครูโสภิตบุญญาทร เจ้าอาวาส

## อาคารเสนาสนะและพิพิธภัณฑ์
อุโบสถ 2 ชั้น มีการนำเอางานแกะสลักไม้แบบล้านนามาใช้แทนการวาดจิตรกรรมฝาผนัง โดยได้นำช่างจากอำเภอสันกำแพงและอำเภอดอยสะเก็ด จังหวัดเชียงใหม่ มาเป็นผู้แกะสลัก มีเรื่องราวพระพุทธประวัติชาดกต่าง ๆ หลายเรื่อง เป็นจำนวน 100 ภาพขึ้นไป

อุโบสถหลังแรกเป็นอุโบสถไม้ทั้งหลังหลังเล็ก พอประกอบสังฆกรรมของพระสงฆ์ มีพระพุทธรูปทองเหลืองหน้าตักกว้างประมาณ 19 นิ้ว เป็นพระประธานในอุโบสถ ยังมีหลวงพ่อพุ่ม พระพุทธรูปปางสมาธิหน้าตัก 31 นิ้ว สูง 48 นิ้ว เข้าใจว่าขอมาจากบ้านคหบดีย่านถนนตก มีศิลปะสมัยอยุธยาตอนปลาย พระพุทธรูปอื่นและสิ่งศักดิ์สิทธิ์อื่น ๆ เช่น หลวงพ่อพระพุทธเมตตา หลวงพ่อทันใจ พระบรมสารีริกธาตุจากประเทศศรีลังกา ต้นพระศรีมหาโพธิ รอยพระพุทธบาทจำลอง พระพิฆเนศวรหล่อด้วยทององค์ใหญ่ 
 
พิพิธภัณฑ์ท้องถิ่นกรุงเทพมหานคร เขตจอมทอง ตั้งอยู่ภายในวัดยายร่ม นำเสนอเรื่องราวที่พระบาทสมเด็จพระนั่งเกล้าเจ้าอยู่หัวมีพระราชกระแสรับสั่งให้ขุดคลองด่านขึ้น และยังเล่าเรื่องราววิถีชีวิตของชาวชุมชนในเขตจอมทอง อย่างการประกอบอาชีพทำสวนส้มเขียวหวาน

## อ้างอิง

ยายร่ม
วัดบางสะแกใน

**วัดบางสะแกใน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร วัดมียอดเกจิอาจารย์รูปหนึ่ง คือ หลวงปู่เม่ง

วัดสร้างขึ้นเมื่อวันที่ 15 พฤษภาคม พ.ศ. 2420 ได้รับพระราชทานวิสุงคามสีมาเมื่อวันที่ 29 มกราคาม พ.ศ. 2490 เขตวิสุงคามสีมา กว้าง 40 เมตร ยาว 80 เมตร ที่ดินตั้งวัดมีเนื้อที่ 8 ไร่ 28 ตารางวา ด้านการศึกษา วัดมีโรงเรียนพระพุทธศาสนาวันอาทิตย์ และทางวัดยังให้ทางราชการสร้างโรงเรียนประถมศึกษาสังกัดกรุงเทพมหานครในที่ดินของวัด คือ โรงเรียนวัดบางสะแกใน

อาคารเสนาสนะของวัดได้แก่ อุโบสถกว้าง 5 เมตร ยาว 10 เมตร, กุฏิสงฆ์จำนวน 3 หลัง, วิหารกว้าง 8 เมตร ยาว 16 เมตร, ศาลาการเปรียญกว้าง 6 เมตร ยาว 12 เมตร และหอสวดมนต์กว้าง 10 เมตร ยาว 23 เมตร สร้างเมื่อ พ.ศ. 2503 เป็นอาคารไม้ นอกจากนี้มีฌาปนสถานและหอระฆัง

## อ้างอิง

บางสะแกใน
วัดม่วงแค

**วัดม่วงแค หรือ วัดปาตลี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของแม่น้ำเจ้าพระยา ในแขวงบางรัก เขตบางรัก กรุงเทพมหานคร วัดมีเนื้อที่ 3 ไร่ 3 งาน 5 ตารางวา

วัดม่วงแคตั้งขึ้นเมื่อปี พ.ศ. 2311 ต้นสมัยกรุงธนบุรี ได้รับพระราชทานวิสุงคามสีมาเมื่อปี พ.ศ. 2382 แต่เดิมทางเข้าวัดน่าจะอยู่ทางฝั่งแม่น้ำ แต่เมื่อการตัดถนนเจริญกรุง หน้าวัดจึงหันออกสู่ถนนเจริญกรุง ด้านการศึกษา ทางวัดสนับสนุนให้พระภิกษุสามเณรศึกษาพระปริยัติธรรมจากสำนักเรียนต่าง ๆ

ภายในวัดประกอบด้วยอาคารเสนาสนะและสิ่งปลูกสร้างดังนี้ อุโบสถกว้าง 10.50 เมตร ยาว 25.50 เมตร ภายในอุโบสถมีภาพจิตรกรรมฝาผนัง ด้านนอกมีกำแพงแก้วล้อมรอบ กุฏิสงฆ์ จำนวน 5 หลัง ปูชนียวัตถุมีพระประธาน หน้าตักกว้าง 3 ศอกเศษ นอกจากนี้ก็มีพระปางปาลิไลยก์ พระโมคคัลลานะ พระสารีบุตร รวมทั้งพระพุทธรูปยืนและนั่งปางต่าง ๆ จำนวน 20 องค์ เจดีย์ 1 องค์ ฐานโดยรอบ 9.50 เมตร หอระฆังสร้าง พ.ศ 2553

## รายนามเจ้าอาวาส
เท่าที่สืบได้มีรายนามดังต่อไปนี้

นอกจากนี้แล้ววัดม่วงแคยังปรากฏนามพระเถระสำคัญรูปหนึ่งคือหลวงพ่อนวล ซึ่งเป็นพระเกจิอาจารย์ในสมัยสงครามโลก

## อ้างอิง

หมวดหมู่:โบราณสถานในเขตบางรัก
ม่วงแค
วัดสวนพลู (กรุงเทพมหานคร)

**วัดสวนพลู** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางรัก เขตบางรัก กรุงเทพมหานคร ปัจจุบันมีพระเทพวชิราภรณ์ (โสรัจจ์ มหาโสรจฺโจ) เป็นเจ้าอาวาส

## ประวัติ
วัดสวนพลูตั้งขึ้นเมื่อปี พ.ศ. 2340 ได้รับพระราชทานวิสุงคามสีมา พ.ศ. 2391 เดิมมีชื่อว่า **วัดคลองล้อม** ตั้งตามสภาพแวดล้อมในอดีต กล่าวคือ มีคลองน้ำใหญ่ล้อมรอบวัดที่เรียกว่า "คลองสีลม" ซึ่งเป็นคลองที่แยกมาจากแม่น้ำเจ้าพระยา ในอดีตคลองล้อมวัดสวนพลูนั้นมีความกว้างมากจนเรือของพ่อค้าชาวจีนสามารถกลับลำเรือได้ แต่คลองดังกล่าวได้กลายเป็นถนนสีลมไปแล้ว ส่วนขื่อ *สวนพลู* มาจากการที่บริเวณรอบวัดมีชาวจีนปลูกพลูกันเป็นอาชีพ ชาวบ้านจึงได้ร่วมกันสร้างวัด จากที่เคยเรียกว่า "วัดคลองล้อม" จึงเปลี่ยนมาเป็น "วัดสวนพลู" มาจนถึงปัจจุบัน

## อาคารเสนาสนะ
thumb|หมู่กุฏิขนมปังขิง
หมู่กุฏิขนมปังขิงที่วัดสวนพลูมีความโดดเด่นสวยงามด้วยลวดลายไม้ฉลุ ได้รับรางวัลอนุรักษ์ดีเด่น มรดกสถาปัตยกรรมในประเทศไทยจากสมาคมสถาปนิกสยาม เมื่อปี พ.ศ. 2545

อุโบสถขนาดไม่ใหญ่โตนัก นอกอุโบสถเป็นงานปูนปั้นประดับกระจก เครื่องบนของอุโบสถมีปูนปั้นเป็นรูปเทวดานางฟ้าประดับอยู่ ภายในประดิษฐานพระประธานปางมารวิชัยอยู่บนบุษบกห้าชั้น ส่วนด้านล่างมีพระสาวกยืนอยู่ทั้งด้านซ้ายและขวา ผนังด้านในแม้ไม่มีจิตรกรรมฝาผนังอย่างวัดอื่น ๆ แต่ก็ตกแต่งด้วยไม้ทั้งสี่ด้านรวมไปถึงเพดาน ด้านข้างอุโบสถมีศาลาทรงไทยตั้งอยู่กลางสระน้ำ มีป้ายภาษาจีนติดอยู่ คือ ศาลพระโพธิสัตว์กวนอิม ในบริเวณใกล้เคียงกันก็ยังมีพระพุทธรูปปางถวายเนตรประดิษฐานไว้กลางแจ้งใกล้กับศาล

วิหารพระพุทธไสยาสน์มีพระพุทธไสยาสน์ประดิษฐานอยู่ภายใน มีการบูรณปฏิสังขรณ์พระพุทธไสยาสน์ไปพร้อมวิหารจนเสร็จสมบูรณ์ในปี พ.ศ. 2536 วิหารยังมีพระพุทธรูปปางต่าง ๆ เช่น ปางนาคปรก ปางอุ้มบาตร และพระสาวก มีพระพุทธรูปสำคัญคือ *หลวงพ่อพระป่าเลไลย์* ซึ่งว่ากันว่าได้ช่วยชาวบ้านที่ไปหลบภัยบริเวณรอบองค์พระให้พ้นจากลูกระเบิดที่ทิ้งมาจากเครื่องบินในสมัยสงครามโลกครั้งที่สอง

## อ้างอิง

สวนพลู
หมวดหมู่:โบราณสถานในเขตบางรัก
วัดบางเสาธง

**วัดบางเสาธง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญฝั่งเหนือ ในแขวงบางขุนศรี เขตบางกอกน้อย กรุงเทพมหานคร เจ้าอาวาสองค์ปัจจุบันคือ พระครูประสิทธิ์ธรรมธัช (บุรินทร์) ทางวัดยังให้ทางราชการสร้างโรงเรียนสังกัดกรุงเทพมหานครในที่ดินของวัด คือ โรงเรียนวัดบางเสาธง

วัดบางเสาธงเป็นโบราณสถานที่ยังไม่ได้ขึ้นทะเบียน ตั้งวัดเมื่อปี พ.ศ. 2215 ได้รับพระราชทานวิสุงคามสีมาเมื่อวันที่ 1 ตุลาคม พ.ศ. 2527

พระอุโบสถมีขนาด 5 ห้อง ตั้งขนานกับลำคลอง สร้างใหม่ลักษณะไม่ตรงกับพระอุโบสถสมัยอยุธยาซึ่งลายหน้าบันแบบฝรั่งปนไทย วัดแห่งนี้เคยพบเศียรหินทรายขนาดใหญ่ 2 เศียรสมัยอยุธยาตอนต้น ลักษณะคล้ายหลวงพ่อมงคลบพิตร ตั้งพิงกับโคนต้นโพธิ์กับซากอิฐเก่า บริเวณที่พบอาจเป็นวิหารเดิม 

## อ้างอิง

บางเสาธง
หมวดหมู่:โบราณสถานในเขตบางกอกน้อย
วัดศรีบุญเรือง (กรุงเทพมหานคร)

**วัดศรีบุญเรือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหัวหมาก เขตบางกะปิ กรุงเทพมหานคร 

## ประวัติ
วัดศรีบุญเรืองเดิมมีชื่อว่า **วัดทำนบ** สาเหตุที่ชื่อวัดนี้เนื่องมาจากในสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้เจ้าพระยาบดินทรเดชา (สิงห์ สิงหเสนี) เป็นแม่ทัพหน้าร่วมกับสมเด็จเจ้าพระยาบรมมหาประยูรวงศ์ (ดิศ บุนนาค) เพื่อเข้าตีกรุงเวียงจันทน์ที่ก่อกบฏเมื่อ พ.ศ. 2371 ระหว่างเดินทัพออกจากพระนคร ได้มาหยุดตั้งทัพครั้งแรกที่บริเวณวัดนี้ และทหารได้รับคำสั่งให้ตั้งค่ายพักและบุกร้างถางพงตลอดจนขุดเป็นสำโหรกทำเป็นทำนบกั้นน้ำในคลองแสนแสบ เมื่อทัพเดินทางออกไป ชาวบ้านได้เข้ามาจับจองเป็นที่ทำกิน แล้วได้สร้างวัดเมื่อปี พ.ศ. 2373 นิมนต์พระสงฆ์ให้มาจำพรรษา จึงได้ตั้งชื่อว่า "วัดทำนบ" ตามสิ่งที่กองทหารได้สร้างไว้บริเวณหน้าวัด ขณะเดียวกันก็มีผู้เรียกชื่อวัดว่า **วัดหัวไผ่** ตามชื่อของชุมชนที่อาศัยอยู่ติดกับวัดด้านทิศใต้ จนในปี พ.ศ. 2508 วัดได้รับพระราชทานวิสุงคามสีมาและได้รับชื่ออย่างเป็นทางการว่า "วัดศรีบุญเรือง"

## อาคารเสนาสนะและพระศรีสุโขทัย
ในสมัยพระบาทสมเด็จพระนั่งเกล้าเจ้าอยู่หัว มีพระอุโบสถหลังเก่าที่สร้างด้วยไม้ ต่อมาได้รับการปฏิสังขรณ์เป็นพระอุโบสถปูนเมื่อปี พ.ศ. 2508 หลังคาทรงไทย มีช่อฟ้าใบระกา มุงกระเบื้องเกล็ด หน้าบันถือปูนปั้นลาย

สิ่งสำคัญภายในวัดได้แก่ *พระศรีสุโขทัย* หรือที่ชาวบ้านนิยมเรียกว่า *หลวงปู่สุโขทัย* ประดิษฐานอยู่หน้าองค์พระประธานในอุโบสถ เป็นพระพุทธรูปเนื้อทองสัมฤทธิ์ปางมารวิชัย (หรือปางชนะมาร) กรมศิลปากรระบุว่าสร้างในสมัยสุโขทัยยุคต้น ตามตำนานเล่าว่า หลวงปู่ได้ลอยน้ำมาตามคลองแสนแสบและลอยมาอยู่บริเวณหน้าวัดทำนบ แต่ไม่สามารถระบุปีที่แน่นอนได้ โดยมีชาวญวนซึ่งมีอาชีพจับปลาและล่าจระเข้ ได้ลากติดอวน จึงอัญเชิญขึ้นมาไว้บนตลิ่ง ใต้ต้นจิก ต่อมาชาวบ้านได้สร้างเพิงเพื่อบังแดดบังฝนถวาย แล้วจึงได้อัญเชิญหลวงปู่เข้าไปประดิษฐานไว้หน้าองค์พระประธานในอุโบสถ

ศาลาการเปรียญเป็นอาคารทรงไทยประยุกต์ แบบจากกรมศิลปากร เป็นคอนกรีตขนาด 9 ห้อง สูง 3 ชั้น ชั้นล่างเป็นที่ประชุม ชั้นสองเป็นที่ทำบุญตักบาตร ชั้นสามใช้เป็นโรงเรียนพระปริยัติธรรม แผนกธรรม แผนกบาลี แผนกสามัญ สร้างเมื่อ พ.ศ 2514 อาคารหอไตร สร้างคอนกรีตพื้นหินอ่อน ลักษณะทรงไทยตรีมุข มีช่อฟ้าใบระกา หลังคามุงกระเบื้องเกล็ด สูง 3 ชั้น กุฏิทรงปั้นหยาสองชั้น ครึ้งตึกครึ้งไม้ อาคารหอปริยัติทรงไทย มุงกระเบื้องเกล็ด หอระฆังทรงไทย สูง 3 ชั้น ศาลาท่าน้ำลักษณะทรงไทยมีช่อฟ้าใบระกา 

## ลำดับเจ้าอาวาส
* พระอธิการทรัพย์ พุทธสโร 
* พระปฏิเวทวิศิษฏ์
* พระครูสุนทรวีรวงศ์ (จันดา รวิวํโส)

## งานประเพณี
วัดมีการจัดงานสมโภชถวายหลวงปู่ เริ่มงานตั้งแต่วันแรม 1 ค่ำ เดือน 4 เป็นต้นไป นานครึ่งเดือน แต่ต่อมาลดเหลือ 9 วัน 9 คืน ต่อมาเหลือ 7 วัน 7 คืน และในระยะหลังนี้ได้ลดการจัดงานลงเป็นการตายตัว เหลือ 5 วัน 5 คืน

## อ้างอิง

ศรีบุญเรือง
วัดสุนทรธรรมทาน

**วัดสุนทรธรรมทาน** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงวัดโสมนัส เขตป้อมปราบศัตรูพ่าย กรุงเทพมหานคร

## ประวัติ
วัดสุนทรธรรมทานหรือ **วัดแคนางเลิ้ง** เพี้ยนมาจากคำว่า **วัดแค่** ตามสำเนียงชาวใต้ที่ตั้งถิ่นฐานอยู่ในบริเวณนั้น ยังเคยเรียกวัดนี้ว่า **วัดสนามกระบือ** ตามชื่อตำบลที่ตั้งของวัดในขณะนั้น (ตำบลสนามควาย) ต่อมาพระบาทสมเด็จพระจอมเกล้าเจ้าอยู่หัวพระราชทานนามใหม่ว่า "วัดสุนทรธรรมทาน" ด้วยการเอาพระนามกรมหมื่นสุนทรธิบดีและนามพระธรรมทานาจารย์ วัดสระเกศ มาผสมกัน แต่ชาวบ้านยังคงเรียกวา "วัดแค" วัดสุนทรธรรมทานตั้งขึ้นเมื่อปี พ.ศ. 2380 ได้รับพระราชทานวิสุงคามสีมา พ.ศ. 2502

## อาคารเสนาสนะ
พระอุโบสถหลังใหม่ก่อสร้างแทนหลังเดิมที่ชำรุดทรุดโทรม ภายในประดิษฐาน *พระพุทธสุนทรมุนี* พระประธานหน้าตักกว้าง 4 ศอก มีซุ้มเรือนแก้วประดับแบบพระพุทธชินราชลงรักปิดทองประดิษฐานอยู่บนฐานชุกชีหินอ่อน ภายนอกเป็นชานกำแพงแก้วประดับมุกด้านหน้าและด้านหลังโดยรอบพระอุโบสถ มีวิหารคดตกแต่งด้วยดวงดาวปิดทองล่องชาดที่มีภาพจิตรกรรมฝาผนัง ประดับภาพปูนปั้นลายไทยปิดทองล่องชาด แสดงภาพพุทธประวัติพระพุทธเจ้าขณะประสูติ ตรัสรู้ และปรินิพพาน

ปูชนียวัตถุมี *หลวงพ่อบารมี* ประดิษฐานอยู่ใต้ต้นโพธิ์ใหญ่ใกล้กับพระอุโบสถ วัดยังมีอนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาส วัดสุนทรธรรมทานยังเป็นที่บรรจุอัฐิของมิตร ชัยบัญชา

## ระเบียงภาพ

ไฟล์:วัดสุนทรธรรมทาน (วัดแคนางเลิ้ง) เขตป้อมปราบศัตรูพ่าย กรุงเทพมหานคร (11).jpg|พระพุทธสุนทรมุนี พระประธานภายในพระอุโบสถวัดสุนทรธรรมทาน
ไฟล์:วัดสุนทรธรรมทาน (วัดแคนางเลิ้ง) เขตป้อมปราบศัตรูพ่าย กรุงเทพมหานคร (2).jpg|อนุสรณ์พระราชธรรมวิจารณ์ (ธูป เขมะสิริ) อดีตเจ้าอาวาสวัดสุนทรธรรมทาน
ไฟล์:วัดสุนทรธรรมทาน_(วัดแคนางเลิ้ง)_เขตป้อมปราบศัตรูพ่าย_กรุงเทพมหานคร_(3).jpg|ประติมากรรมปูนปั้นแสดงปริศนาธรรม ที่วิหารคดของวัดสุนทรธรรมทาน
ไฟล์:Mitr Chaibancha Memorial, Wat Khae Nang Loeng 1.jpg|สถานที่บรรจุอัฐิของมิตร ชัยบัญชา บริเวณริมกำแพงวัดสุนทรธรรมทาน ด้านติดกับวิหารคด
ไฟล์:Mitr Chaibancha Memorial, Wat Khae Nang Loeng 2.jpg|แผ่นป้ายระบุตำแหน่งที่บรรจุอัฐิของมิตร ชัยบัญชา


## อ้างอิง

สุนทรธรรมทาน
หมวดหมู่:โบราณสถานในเขตป้อมปราบศัตรูพ่าย
มาดามรอล็อง

**มารี-ฌาน รอล็อง เดอ ลา ปลาเตียร์  ** () นามเดิมว่า **มารี-ฌาน ฟลีปง** () หรือนิยมเรียก **มาดามรอล็อง** () เป็นนักเขียน, ผู้จัดซาลง (เสวนาสโมสร) และนักกิจกรรมในช่วงการปฏิวัติฝรั่งเศส

เดิมทีนางใช้ชีวิตอย่างธรรมดาและสงบในชนบทร่วมกับสามีซึ่งเป็นนักเศรษฐศาสตร์ เมื่อการปฏิวัติฝรั่งเศสปะทุขึ้นใน ค.ศ. 1789 นางจึงเริ่มสนใจการเมือง นางเข้าร่วมช่วงแรกของการปฏิวัติในลียง ในช่วงนี้เองที่นางเริ่มรู้จักนักการเมืองและนักหนังสือพิมพ์หลายคน ต่อมาใน ค.ศ. 1791 นางกับสามีย้ายไปยังกรุงปารีส นางกลายเป็นหนึ่งในแกนนำของฌีรงแด็ง กลุ่มการเมืองปฏิวัติสายกลาง นางได้รับการยอมรับว่าเป็นผู้มีความสามารถในการเจรจาและการวิ่งเต้น เสวนาสโมสรได้รับการจัดขึ้นที่บ้านในปารีสหลายครั้งต่อสัปดาห์ มีนักสาธารณรัฐนิยมหลายคนเข้าร่วม ซึ่งรวมถึงรอแบ็สปีแยร์ และโทมัส เพน ระหว่างการเสวนานี้ นางจะนั่งอ่านหนังสือหรือเย็บปักถักร้อยที่โต๊ะ นางไม่เคยมีส่วนร่วมในบทสนทนาแต่ตั้งใจฟังอย่างดี
 
ในขณะที่หญิงนักกิจกรรมหญิงคนอื่นรณรงค์เรื่องสิทธิทางการเมืองของสตรี แต่รอล็องไม่ได้รณรงค์ในด้านนี้ นางเชื่อว่าสตรีควรจะมีบทบาททางด้านการบ้านการเมืองให้น้อยที่สุด หลายคนมองว่าความคิดและการกระทำของเธอย้อนแย้งกัน เพราะตัวเธอเองก็มีบทบาทสำคัญในกลุ่มฌีรงแด็ง เมื่อสามีได้เป็นรัฐมนตรีกระทรวงมหาดไทยใน ค.ศ. 1792 อิทธิพลของนางก็มากขึ้นตาม นางมีอำนาจครอบงำสามี โดยเป็นผู้ดูแลเอกสาร จดหมาย ตลอดจนร่างสุนทรพจน์ แม้กระทั่งออกความเห็นการแต่งตั้งบุคคลดำรงตำแหน่งต่าง ๆ นางมองว่าการใช้กำลังถึงขั้นเกิดสงครามกลางเมืองเป็นเรื่องยอมรับได้เพื่อทำการปฏิวัติในอุดมคติให้สำเร็จ และเมื่อสงครามกับต่างชาติปะทุขึ้น นางจึงผิดใจกับรอแบ็สปีแยร์ที่คัดค้านสงคราม นางถูกนักสื่อสารมวลชนอย่างมาราและเอแบร์กล่าวโจมตีอย่างสาดเสียเทเสียในช่วงการแย่งชิงอำนาจระหว่างฌีรงแด็งกับลามงตาญ 

ในเช้าวันที่ 1 มิถุนายน ค.ศ. 1793 นั้นเอง นางถือเป็นสมาชิกฌีรงแด็งคนแรกที่ถูกจับกุม ซึ่งตามมาด้วยการหว่านจับกุมสมาชิกฌีรงแด็งอีกจำนวนมาก นางถูกกิโยตีนในอีกห้าเดือนถัดมา เมื่อสามีซึ่งกำลังซ่อนตัวอยู่ในเมืองรูอ็องทราบข่าวการประหาร เขาก็ฆ่าตัวตายตามนาง

## อ้างอิง

รอ
หมวดหมู่:บุคคลจากปารีส
สนามกีฬาสแตนลีย์พาร์ก

**สแตนลีย์พาร์ก** () เป็นโครงการสนามฟุตบอลที่ตั้งอยู่ที่สแตนลีย์พาร์กในลิเวอร์พูล โดยถ้าก่อสร้างเสร็จ มันจะกลายเป็นสนามเหย้าแห่งใหม่ของสโมสรฟุตบอลลิเวอร์พูล แทนที่สนามเหย้าในปัจจุบันอย่างแอนฟีลด์ โครงการสนามแห่งนี้มีความจุ 60,000 ที่นั่ง (สามารถขยายได้เป็น 73,000 ที่นั่ง) โดยทุกที่นั่งติดตั้งเก้าอี้

การออกแบบสนามที่ผ่านการรับรองมีสองรูปแบบ แบบแรกออกแบบโดยสถาปนิกเอเอฟแอล มีความจุ 60,000 ที่นั่ง ส่วนแบบที่สองเป็นแบบล้ำสมัยและใช้งบประมาณแพงกว่า ออกแบบโดยสถาปนิกเอชเคเอสในดัลลาส ซึ่งเสนอความจุเบื้องต้น 60,000 ที่นั่ง โดยสามารถขยายได้ถึง 73,000 ที่นั่ง

ณ เดือนมกราคม ค.ศ. 2012 มีการเตรียมงานเพียงเล็กน้อย การเปลี่ยนเจ้าของสโมสรทำให้โครงการสนามแห่งนี้ถูกนำกลับมาพิจารณาใหม่ ในเดือนตุลาคมปีเดียวกัน เฟนเวย์สปอตส์กรุป เจ้าของสโมสรรายใหม่ ประกาศว่าจะปรับปรุงและขยายความจุของสนามเหย้าปัจจุบันอย่างแอนฟีลด์ (ทำนองเดียวกับการปรับปรุงเฟนเวย์พาร์กของบอสตันเร็ดซอกซ์) แทนที่จะก่อสร้างสนามแห่งใหม่

## อ้างอิง

## แหล่งข้อมูลอื่น

*Club's official website page on the proposed stadium 
*Images and Description
*BBC report stadium approval in September 2006
*Planning Application (07F/2191) at Liverpool.gov.uk 

หมวดหมู่:สโมสรฟุตบอลลิเวอร์พูล
ส
กระทรวงรัฐบาลสหภาพแห่งอินเดีย

รัฐบาลอินเดียใช้อำนาจการบริหารผ่านทางกระทรวง หรือหน่วยงานของรัฐ โดยบางกระทรวง (ministries) อาจประกอบด้วยหน่วยงานย่อยเรียกว่ากรม (departments)

## รายชื่อกระทรวงสหภาพ

## หน่วยงานอิสระ
หน่วยงานอิสระ (independent departments) อยู่ภายใต้การดํและของสำนักนายกรัฐมนตรี (Prime Minister's Office)
* กรมพลังงานอะตอม
* กรมอวกาศ

## อ้างอิง

หมวดหมู่:รัฐบาลอินเดีย
วิธีสอนโดยใช้กรณีตัวอย่าง

thumb|คริสโตเฟอร์ ซี. แลงเดลล์ ผู้พัฒนาแนวคิด
**วิธีสอนโดยใช้กรณีตัวอย่าง** () เป็นวิธีสอนที่ใช้กรณีศึกษาที่บังคับให้ผู้เรียนต้องตัดสินใจตามบทบาทของผู้คนที่เผชิญกับการตัดสินใจที่ยากจากสถานการณ์บางอย่างในอดีต คริสโตเฟอร์ ซี. แลงเดลล์ นักวิชาการด้านกฎหมายจากฮาร์วาร์ดเป็นผู้ริเริ่มพัฒนากระบวนการนี้ในช่วงปลายคริสต์ศตวรรษที่ 19 เพื่อสอนกรณีศึกษาทางกฎหมาย การใช้วิธีการสอนรูปแบบนี้ ผู้สอนห้ามให้ความคิดเห็นของตนในการตัดสินใจปัญหานั้น ๆ ทว่าผู้สอนมีหน้าที่สำคัญในการสอบถามผู้เรียนให้คิดค้น บรรยายและแก้ปัญหาเป็นรายกรณี แม้ว่าคำตอบในการแก้ไขปัญหาต่าง ๆ ของผู้เรียนจะไม่ใช่คำตอบดีที่สุด แต่ผู้เรียนจะมีทักษะในการวิเคราะห์และแก้ปัญหาได้ดียิ่งขึ้น

## อ้างอิง

หมวดหมู่:วิธีการเรียน
หมวดหมู่:การศึกษาและการฝึกทหาร
ชุดสำรองและชุดเยาวชนของสโมสรฟุตบอลลิเวอร์พูล

**ชุดสำรองของสโมสรฟุตบอลลิเวอร์พูล** เป็นทีมสำรองของลิเวอร์พูล และเป็นทีมชุดใหญ่ที่สุดของระดับเยาวชนโดยเป็นรองเพียงทีมชุดแรก ในฤดูร้อนปี 2012 ระบบฟุตบอลทีมสำรองของอังกฤษทั้งหมดถูกปรับปรุงและแทนที่โดยระบบลีกรุ่นอายุไม่เกิน 21 ปีที่ชื่อว่า โปรเฟสชันนัลเดเวลอปเมนต์ลีก ทีมสำรองของลิเวอร์พูลจึงกลายเป็นทีมรุ่นอายุไม่เกิน 21 ปีและแข่งขันในโปรเฟสชันนัลเดเวลอปเมนต์ลีก 1 หรือรู้จักกันในชื่อตามผู้สนับสนุนคือ บาร์เคลส์พรีเมียร์ลีกรุ่นอายุไม่เกิน 21 ปี ทีมประกอบไปด้วยผู้เล่นอายุไม่เกิน 21 ปี แต่ในบางครั้ง ผู้เล่นทีมชุดใหญ่ก็จะเล่นให้กับทีมสำรองเมื่อเขาฟื้นฟูจากอาการบาดเจ็บ กฎที่ออกใหม่ในฤดูกาล 2012–13 ระบุว่า มีผู้รักษาประตูและผู้เล่นเอาต์ฟีลด์เพียงสามคนเท่านั้นที่ลงเล่นให้กับทีมสำรองเป็นประจำได้แม้ว่าจะมีอายุเกิน 21 ปีก็ตาม

ในโปรเฟสชันนัลเดเวลอปเมนต์ลีก ฤดูกาล 2012–13 ทีมสำรองของลิเวอร์พูลเข้ารอบรองชนะเลิศก่อนที่จะแพ้ให้กับทีมชนะเลิศในรายการนั้นอย่างแมนเชสเตอร์ยูไนเต็ด ต่อมาในฤดูกาล 2013–14 ทีมสำรองแพ้แมนเชสเตอร์ยูไนเต็ดอีกครั้งในรอบรองชนะเลิศ

**ชุดเยาวชนของสโมสรฟุตบอลลิเวอร์พูล** เป็นทีมเยาวชนของลิเวอร์พูลที่ฝึกซ้อมผู้เล่นตั้งแต่ช่วงอายุไม่เกิน 6 ปี จนถึงอายุไม่เกิน 21 ปี ทีมเยาวชนมีหัวหน้าผู้ฝึกสอนที่แตกต่างกันตามช่วงอายุของผู้เล่น (U6-U9, U10-U11, U12-U14 และ U15-U16) ทีมรุ่นอายุไม่เกิน 21 และ 18 ปี จัดการโดยมิชาเอล บีล ซึ่งทำหน้าที่มาตั้งแต่วันที่ 2 มีนาคม ค.ศ. 2020 อเล็กซ์ อิงเกล็ตทอร์ป ถูกเลื่อนตำแหน่งจากผู้จัดการทีมรุ่นอายุไม่เกิน 21 ปีไปสู่ผู้อำนวยการทีมเยาวชนในฤดูร้อนปี 2014 และรับผิดชอบการดำเนินงานของทีมเยาวชนทั้งหมด ทีมเยาวชนชนะเลิศเอฟเอยูธคัพ การแข่งขันสำหรับผู้เล่นอายุ 15 ถึง 18 ปี สี่สมัย ใน ค.ศ. 1996, 2006, 2007 และ 2019

ชุดเยาวชนของลิเวอร์พูลถูกมองว่าเป็นหนึ่งในทีมเยาวชนฟุตบอลที่ดีที่สุดในอังกฤษและในโลก ผู้เล่นที่มีชื่อเสียงของสโมสรผ่านการเล่นให้กับทีมเยาวชน ไม่ว่าจะเป็นบิลลี ลิดเดล, รอนนี มอรัน, เอียน แคลลากัน, ฟิล ทอมสัน, ร็อบบี ฟาวเลอร์, สตีฟ แม็กมานามาน, ไมเคิล โอเวน, เจมี คาร์เรเกอร์, สตีเวน เจอร์ราร์ด และเทรนต์ อเล็กซานเดอร์-อาร์โนลด์

## อ้างอิง

## แหล่งที่มา
* *Who’s Who Of Liverpool* (2006): Tony Matthews
* LFCHistory.net

## แหล่งข้อมูลอื่น

* News about the Academy at the Official Club Website
* Under-21s Fixtures and Results
* Under-18s Fixtures and Results

* Liverpool Academy News Blog by Scott Taylor
* Under-21s League Table 
* Under-18s League Table 
* The Liverpool FC academy way – *These Football Times* (2015)

หมวดหมู่:สโมสรฟุตบอลลิเวอร์พูล
ตำบลเมืองเพีย

**ตำบลเมืองเพีย** อาจหมายถึง
* **[[ตำบลเมืองเพีย (อำเภอบ้านไผ่)|ตำบลเมืองเพีย]]** อำเภอบ้านไผ่ จังหวัดขอนแก่น
* **[[ตำบลเมืองเพีย (อำเภอกุดจับ)|ตำบลเมืองเพีย]]** อำเภอกุดจับ จังหวัดอุดรธานี
ตำบลวังม่วง

**ตำบลวังม่วง** อาจหมายถึง
* **[[ตำบลวังม่วง (อำเภอเปือยน้อย)|ตำบลวังม่วง]]** อำเภอเปือยน้อย จังหวัดขอนแก่น
* **[[ตำบลวังม่วง (อำเภอวังม่วง)|ตำบลวังม่วง]]** อำเภอวังม่วง จังหวัดสระบุรี
วัดใหม่ยายนุ้ย

**วัดใหม่ยายนุ้ย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร เจ้าอาวาสองค์ปัจจุบันคือ พระครูสิริบุญโสภิต (บุญนิธิ ป.ธ.๓)	

วัดใหม่ยายนุ้ยสร้างขึ้นราว พ.ศ. 2434 ผู้สร้างคือยายนุ้ยและแม่ชีจันทร์ซึ่งเป็นญาติพี่น้องกัน ได้ถวายที่ดินและดำเนินการสร้างวัด ตั้งชื่อวัดว่า **วัดยายนุ้ย** เพื่อเป็นเกียรติอนุสรณ์แก่ยายนุ้ย ต่อมานายนาค นายจำปา และราษฎรได้ร่วมกันขอพระราชทานวิสุงคามสีมา จนได้รับพระราชทานวิสุงคามสีมาเมื่อวันที่ 4 กรกฎาคม พ.ศ. 2445 และให้นามว่าใหม่ว่า **วัดใหม่บางนางนอง** ต่อมาเปลี่ยนชื่อมาเป็น "วัดใหม่ยายนุ้ย" ตามชื่อในปัจจุบัน วัดมีเขตวิสุงคามสีมา กว้าง 15 เมตร ยาว 20 เมตร ในด้านการศึกษา ได้ให้ทางราชการสร้างโรงเรียนประถมศึกษา สังกัดกรุงเทพมหานคร ในที่ดินของวัด คือ โรงเรียนวัดใหม่ยายนุ้ย
## ระเบียงภาพ

วัดใหม่ยายนุ้ย เขตธนบุรี กรุงเทพมหานคร (13).jpg|พระพุทธรตนศิรศาสดา พระประธานในอุโบสถ
วัดใหม่ยายนุ้ย เขตธนบุรี กรุงเทพมหานคร (2).jpg|ใบเสมา
BTS Wutthakat Station (63).jpg|วัดอยู่ติดคลองบางขุนเทียน มองจากสถานีรถไฟฟ้าวุฒากาศ

## อ้างอิง

ใหม่ยายนุ้ย
หมวดหมู่:โบราณสถานในเขตธนบุรี
วัดสันติธรรมาราม

**วัดสันติธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสำเหร่ เขตธนบุรี กรุงเทพมหานคร เจ้าอาวาสองค์ปัจจุบันคือ พระอธิการทองส่วน พุทธฺวโร

## ประวัติ
วัดสันติธรรมารามตั้งขึ้นเมื่อวันที่ 4 กุมภาพันธ์ พ.ศ. 2495 เดิมชื่อ **วัดโคก** ต่อมากลายเป็นวัดร้าง จนกระทั่ง พ.ศ. 2495 ทางคณะสงฆ์ได้ดำเนินการบูรณะพัฒนาวัดขึ้นมาใหม่ โดยมีพระมหาโพธิวงศาจารย์เป็นประธานฝ่ายบรรพชิต และมีนาวาโท พระศรฤทธิ์รณชัย เป็นประธานฝ่ายคฤหัสถ์ กระทรวงศึกษาธิการได้ประกาศยกสภาพวัดร้างเป็นวัดมีพระสงฆ์ วัดได้เปลี่ยนชื่อเป็น "วัดสันติธรรมาราม" เมื่อปี พ.ศ. 2496 และได้รับพระราชทานวิสุงคามสีมาครั้งสุดท้ายเมื่อวันที่ 4 พฤศจิกายน พ.ศ. 2509 เขตวิสุงคามสีมากว้าง 40 เมตร ยาว 80 เมตร

ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2519 โรงเรียนผู้ใหญ่วัด เปิดสอนเมื่อ พ.ศ. 2548 นอกจากนี้ยังมีการเปิดอบรมวิปัสสนากรรมฐาน

## อาคารเสนาสนะ
อุโบสถกว้าง 8.50 เมตร ยาว 22 เมตร สร้างเมื่อ พ.ศ. 2510 ภายในประดิษฐานพระพุทธรูปปางมารวิชัย ซึ่งพุทธลักษณะเป็นแบบพระพุทธชินราช วิหารกว้าง 7 เมตร ยาว 10 เมตร สร้างเมื่อ พ.ศ. 2545 พระประธานนามว่า *หลวงพ่อขาว* มีชิ้นส่วนพระพุทธรูปองค์ทำจากศิลาแลงอย่างพระพาหา พระเพลา พระองคุลี และอื่น ๆ กองรวมกันอยู่บนฐานชุกชี สันนิษฐานว่าเป็นองค์พระเดิมคงถูกทำลาย ต่อมานำมาประกอบเป็นองค์พระ อาคารเสนาสนะอื่น ได้แก่ วิหารประดิษฐานเจ้าแม่กวนอิม ศาลาปฏิบัติธรรม ศาลาการเปรียญ กว้าง 10.20 เมตร ยาว 24.30 เมตร สร้างเมื่อ พ.ศ. 2511 เป็นอาคารคอนกรีตเสริมเหล็กทรงไทยสองชั้น กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง นอกจากนี้มีหอระฆัง 1 หลัง โรงครัว 1 หลัง เรือนเก็บพัสดุ 1 หลัง กุฏิเจ้าอาวาส 1 หลัง เรือนรับรอง 1 หลัง

## อ้างอิง

สันติธรรมาราม
แพทยนาถมนเทียร

**ไพทยนาถชโยติรลึงค์มนเทียร** หรือ **แพทยนาถมนเทียร** (Baidyanatha Jyotirlinga temple) หรือ ไวทยนาถมนเทียร, เวทยนาถมนเทียร (Vaidyanath Temple) เป็นหนึ่งในสิบสองชโยติรลึงค์ หรือศาสนสถานสูงสุดของพระศิวะ แพทยนาถมนเทียรตั้งอยู่ในเทวฆัร มณฑลสันตัล ปรคนัส ในรัฐฌารขัณฑ์ ประเทศอินเดีย ภายในหมู่มนเทียรประกอบด้วยมนเทียรหลักขององค์บาบาแพทยนาถ (Baba Baidyanath) ที่ประดิษฐานองค์ชโยติรลึงค์ และรอบ ๆ มีมนเทียรอื่นอีก 21 แห่ง

ตามความเชื่อฮินดู ราวาณะ จ้าวแห่งอสูร ได้บูชาพระศิวะที่จุดที่เป็นมนเทียรนี้ในปัจจุบัน ราวณะได้ถวายศีรษะของตนหนึ่งศีรษะจากสิบเพื่อเป็นการบูชาพระศิวะ พระศิวะทราบดังกล่าวจึงเสด็จลงมาเพื่อรักษาแผลจากการตัดศีรษะของราวาณะ การที่พระศิวะเสด็จลงมารักษาความเจ็บป่วยนั้นจึงเรียกว่าพระองค์ทรงเป็น *[[Vaidhya|แพทยะ]]* (หรือ ไพทยะ, ไวทยะ, เวทยะ; Vaidhya แปลว่า "หมอ") ซึ่งเป็นที่มาของชื่อมนเทียร 

กานวรยาตรา (อักษรเทวนาครี: कांवड़ यात्रा) เป็นการจาริกแสวงบุญ (ยาตรา) ประจำปีของผู้นับถือพระศิวะ เรียกว่าชาวกานวริยะ (Kānvarias; कावड़िया) หรือ "โภเล" (Bhole; भोले) ไปยังสุลตานคังชะ (Sultanganj) ในรัฐพิหาร เพื่อรับน้ำศักดิ์สิทธิ์จากแม่น้ำคงคา แล้วจึงนำน้ำนั้นมาถวายยังแพทยนาถมนเทียรในรัฐฌารขัณฑ์เป็นการถวายบูชา

## อ้างอิง

หมวดหมู่:สิ่งก่อสร้างในรัฐฌารขัณฑ์
หมวดหมู่:โบสถ์พราหมณ์ในประเทศอินเดีย
หมวดหมู่:ชโยติรลึงค์
วัดนายโรง

**วัดนายโรง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร

## ประวัติ
วัดนายโรงสร้างขึ้นเมื่อราว พ.ศ. 2403 ในสมัยพระบาทสมเด็จพระจอมเกล้าเจ้าอยู่หัว สร้างโดยท่านเจ้ากรับซึ่งเป็นเจ้าของโรงละครนอกที่มีชื่อเสียงในอดีต ท่านนำเงินมาซื้อที่แล้วสร้างวัดประจำตระกูล ตั้งชื่อว่า "วัดนายโรง" หมายถึง วัดที่ก่อสร้างขึ้นโดยเจ้าของโรงละคร บ้างก็เรียกว่า **วัดเจ้ากรับ** หรือ **วัดละครเจ้ากรับ** 

พระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อวัดนายโรงใหม่ว่า **วัดสัมมัชชผล** แต่ประชาชนในท้องถิ่นมักจะเรียกว่า **วัดนอก** เรียกคู่กันกับวัดใน (วัดบางบำหรุ) ซึ่งอยู่ใกล้กัน หรือบางทีก็เรียกว่า **วัดปากคลอง** เพราะตั้งอยู่ตรงปากคลองบางบําหรุ

## อาคารเสนาสนะ
thumb|พระพุทธเจดีย์สารีริกธาตุ
อุโบสถและวิหารมีรูปแบบสถาปัตยกรรมสมัยกรุงรัตนโกสินทร์ตอนต้น ภายในอุโบสถมีภาพจิตรกรรมฝาผนังวาดโดยช่างฝีมือชั้นครู เป็นเรื่องราวเกี่ยวกับพุทธประวัติชุดทศชาติชาดก เหนือกรอบหน้าต่างอุโบสถ ช่างปั้น ปั้นเป็นชฎาพระ ส่วนวิหารมีงานปั้นเป็นกระบังหน้าและหูกระต่ายขี้รัก เครื่องสวมหัวของเสนาผู้ใหญ่ฝ่ายไทย อันเป็นเครื่องสวมหัวของตัวละครนอก กรมศิลปากรได้ขึ้นทะเบียนอุโบสถเป็นโบราณสถานแห่งชาติเมื่อปี พ.ศ. 2520 พระประธานในอุโบสถมีนามว่า *พระพุทธสัพพัญญู* เป็นพระพุทธรูปสมัยพระบาทสมเด็จพระจอมเกล้าเจ้าอยู่หัว ในวิหารประดิษฐานพระพุทธรูปปางสีหไสยาสน์ที่เก่าแก่ มีนามว่า *พระพุทธไสยาสน์*

(2023) วัดนายโรง เขตบางกอกน้อย กรุงเทพมหานคร (9).jpg|พระพุทธสัพพัญญู พระประธานในอุโบสถ
(2023) วัดนายโรง เขตบางกอกน้อย กรุงเทพมหานคร (4).jpg|กรอบหน้าต่างอุโบสถรูปชฎาพระ
(2023) วัดนายโรง เขตบางกอกน้อย กรุงเทพมหานคร (5).jpg|กรอบหน้าต่างวิหารรูปกระบังหน้าและหูกระต่ายขี้รัก

พระพุทธเจดีย์สารีริกธาตุเป็นมณฑปประดิษฐานพระบรมสารีริกธาตุที่วัดได้รับมอบถวายจากวัดไทยทีปฑุตมาราม นครโคลัมโบ ประเทศศรีลังกา เมื่อปี พ.ศ. 2440

(2023) วัดนายโรง เขตบางกอกน้อย กรุงเทพมหานคร (57).jpg|พระบรมสารีริกธาตุ

วัดมีมณฑปหลวงปู่รอด เป็นที่ตั้งรูปเหมือนหลวงปู่รอด หีบทองทึบ และอัฐิของหลวงปู่รอด และรูปเหมือนพระครูปริยัติวิมล อดีตเจ้าอาวาส มีเรือนท่านเจ้ากรับ เป็นที่ตั้งรูปเหมือนท่านเจ้ากรับผู้ก่อตั้งวัดนายโรง

## รายนามเจ้าอาวาส
* หลวงปู่รอด
* พระอาจารย์หมาด
* พระอาจารย์ตั้ง (รักษาการเจ้าอาวาส)
* พระอาจารย์ทิน (รักษาการเจ้าอาวาส)
* พระอาจารย์อยู่ (รักษาการเจ้าอาวาส)
* พระอธิการปาน อุตฺตโม นธ.เอก., ปธ.๓
* พระอาจารย์แนบ สิริจนฺโท
* พระคำนวณ ปคุโณ (รักษาการเจ้าอาวาสครั้งที่ 1 พ.ศ. 2500)
* พระมหาสมใจ  สมจิตโต นธ.เอก., ปธ.๔
* พระครูปริยัติวิมล (คำนวณ ปคุโณ) นธ.เอก.,ปธ.๕ 
* พระครูรัตนโสภณ (สุรัฐ สิริปุญโญ นธ.เอก., พธ.บ.(สังคมวิทยา), M.A.(sociology)., Ph.D.(sociology)

## อ้างอิง

หมวดหมู่:โบราณสถานในเขตบางกอกน้อย
นายโรง
วัดฉัตรแก้วจงกลณี

**วัดฉัตรแก้วจงกลณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางอ้อ เขตบางพลัด กรุงเทพมหานคร มีเนื้อที่ 13 ไร่ 14 ตารางวา ปัจจุบัน พระครูปริยัตยาธาร (ณัฐกร อินฺทวํโส ป.ธ.๓, พธ.บ., อ.ม.) เป็นเจ้าอาวาส

วัดฉัตรแก้วจงกลณีหรือที่ชาวบ้านเรียกว่า **วัดบางอ้อ** สร้างเมื่อประมาณ พ.ศ. 2330 ได้รับพระราชทานวิสุงคามสีมาเมื่อ พ.ศ. 2337 ไม่ทราบนามและประวัติผู้สร้าง ที่มาของชื่อวัดฉัตรแก้วจงกลณีน่าจะเกี่ยวข้องกับผู้สร้าง แต่ยังหาหลักฐานไม่พบ

## อาคารเสนาสนะ
เจดีย์ทรงปรางค์องค์ใหญ่ เป็นเจดีย์ย่อมุมยอดประดับนภศูล สันนิษฐานว่าสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว อุโบสถสร้างขึ้นแทนหลังเดิมที่รื้อไปเมื่อ พ.ศ. 2524 เป็นอาคารก่ออิฐถือปูน หลังคาลด 3 ชั้น ประดับช่อฟ้า ใบระกา หางหงส์ ด้านหน้าและด้านหลังมีเสา 4 ต้น ซุ้มประตูและหน้าต่างปูนปั้นลายไทย ประดับกระจกสี ภายในมีจิตรกรรมฝาผนัง ปรางค์มีฐานกว้างประมาณ 35 เมตร สูง 25 เมตร วัดมีหอสวดมนต์ เป็นอาคารไม้สักทรงไทย กว้าง 11 เมตร ยาว 17 เมตร เป็นที่ประดิษฐานพระพุทธรูปเก่าแก่ 

## รายนามเจ้าอาวาส
* หลวงปู่กรัต
* พระอธิการชื่น พ.ศ. 2458–2462
* พระอธิการจุ่น พ.ศ. 2462–2464
* พระมหารื่น บางยี่ขัน พ.ศ. 2464–2471
* พระครูปลื้ม สอนเรืองวิทย์ พ.ศ. 2471–2474
* พระมหาผัน พ.ศ. 2479–2485
* พระครูรัตโนภาสสุนทร พ.ศ. 2485–2545
* พระครูปริยัตยาธาร (ณัฐกร อินฺทวํโส) พ.ศ. 2545–ปัจจุบัน

## อ้างอิง

ฉัตรแก้วจงกลณี
หมวดหมู่:โบราณสถานในเขตบางพลัด
หมวดหมู่:สิ่งก่อสร้างริมแม่น้ำเจ้าพระยา
วัดในสองวิหาร

**วัดในสองวิหาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ วัดมีเนื้อที่ 33 ไร่ 2 งาน 68 ตาราง นอกจากนี้มีที่ธรณีสงฆ์ 7 แปลง เนื้อที่ 59 ไร่ 2 งาน 4 ตารางวา ทางทิศใต้จดคลองบางมอญใน ทางทิศตะวันออกจดคลองบางพระยา

วัดในสองวิหารสร้างขึ้นเมื่อประมาณ พ.ศ. 2170 ไม่ปรากฏนามผู้สร้างและผู้บริจาคที่ดิน ชาวบ้านเรียกอีกนามหนึ่งว่า **วัดในเดิมสองวิหาร** ได้รับพระราชทานวิสุงคามสีมาเมื่อประมาณ พ.ศ. 2200 ได้ผูกพัทธสีมาเมื่อประมาณ พ.ศ. 2225 เขตวิสุงคามสีมากว้าง 14 เมตร ยาว 21 เมตร พื้นที่วัดเป็นที่ราบลุ่ม มักถูกน้ำท่วมเมื่อน้ำทะเลขึ้นหนุน แวดล้อมไปด้วยบ้านเรือนของประชาชน ภายในวัดมีอาคารเสนาสนะดังนี้ อุโบสถกว้าง 10 เมตร ยาว 14 เมตร สร้างและได้บูรณะขึ้นใหม่แทนของเก่าที่ชำรุด เจดีย์มีลักษณะเป็นเจดีย์เหลี่ยมย่อมุมไม้สิบสอง สำหรับปูชนียสถาน มีพระประธานในอุโบสถ พระพุทธหลวงพ่อโต พระพุทธโสธรจำลอง

ด้านการศึกษา มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2485 เจ้าอาวาสองค์ปัจจุบัน คือ พระครูพิพิธกิจจาภิรัต (สนันท์ วราโภ)

## อ้างอิง

ในสองวิหาร
หมวดหมู่:โบราณสถานในจังหวัดสมุทรปราการ
วัดบางด้วนนอก

**วัดบางด้วนนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 6 บ้านบางหมู ตำบลบางด้วน อำเภอเมืองสมุทรปราการ จังหวัดสมุทรปราการ

## ประวัติ
วัดบางด้วนนอกตั้งเป็นวัดเมื่อประมาณ พ.ศ. 2380 เป็นวัดที่ประชาชนชาวตำบลบางด้วนได้ร่วมกันสร้างเพื่อเป็นที่บำเพ็ญกุศลประจำตำบล ได้รับพระราชทานวิสุงคามสีมาเมื่อประมาณ พ.ศ. 2385 ได้ประกอบพิธีผูกพัทธสีมาประมาณ พ.ศ. 2400 เดิมชื่อว่า **วัดสุจิตดาราม** ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาวัดนี้ พระองค์ได้ทราบว่าประชาชนแถบนี้ เรียกท้องถิ่นนี้ว่า *บางด้วน* จึงได้ขนานนามวัดใหม่ว่า *วัดบางด้วน* แต่เนื่องจากในตำบลบางด้วนอีกวัดอีกแห่งหนึ่ง จึงเติมคำว่า *นอก* ต่อท้ายด้วย โดยถือเอาแม่น้ำเจ้าพระยาเป็นหลัก ส่วนวัดบางด้วนในอยู่ลึกเข้าไปในแผ่นดิน

ชาวบ้านเล่าว่า สมัยก่อนมีศาลาดิน มีพระกระดานฝังอยู่ตามขอบชายด้านบนในศาล เมื่อก่อนพื้นวัดเป็นดินไม่ราดคอนกรีต ที่ศาลาริมน้ำมีเสาหงส์ซึ่งแสดงให้เราเห็นถึงร่องรอยของชาวมอญ แต่ก็ถูกรื้อออกไปหมดแล้ว

## โบราณสถาน
คาดว่าพระอุโบสถสร้างขึ้นสมัยกรุงศรีอยุธยาตอนปลาย ในปี พ.ศ. 2563 มีการบูรณะแต่เกิดข่าวในลักษณะไม่รู้คุณค่าของศิลปกรรม ภายในประดิษฐาน *หลวงพ่อดำ* เป็นพระพุทธรูปปางมารวิชัย ภายในอุโบสถหลังเก่ามีพระพุทธรูป พระสารีบุตร และพระโมคคัลลานะ

## อ้างอิง

บางด้วนนอก
หมวดหมู่:โบราณสถานในจังหวัดสมุทรปราการ
วัดบางไผ่ (จังหวัดนนทบุรี)

**วัดบางไผ่** เป็นพระอารามหลวงชั้นตรีชนิดสามัญสังกัดคณะสงฆ์มหานิกาย มีเนื้อที่ประมาณ 38 ไร่ ตั้งอยู่ในหมู่ที่ 3 บ้านคลองนิ้วค่อม ตำบลบางรักพัฒนา อำเภอบางบัวทอง จังหวัดนนทบุรี

เดิมเป็นวัดราษฎร์ชื่อว่า "วัดบางไผ่" ตั้งเมื่อประมาณ พ.ศ. 2309 โดยมีเศรษฐีถวายที่ดินในสมัยกรุงศรีอยุธยาตอนปลาย ได้รับพระราชทานวิสุงคามสีมาเมื่อ พ.ศ. 2315 เขตวิสุงคามสีมากว้าง 10 เมตร ยาว 17 เมตร ได้ผูกพัทธสีมาเมื่อ พ.ศ. 2315 อุโบสถหลังใหม่ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2529 เขตวิสุงคามสีมากว้าง 24.25 เมตร ยาว 42.50 เมตร โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เจ้าอาวาสวัดบวรนิเวศวิหาร เป็นประธานวางศิลาฤกษ์อุโบสถ 

ลักษณะเด่นของวัดคือ กำแพงวัดที่มีลักษณะสร้างเลียนแบบป้อมปราการของทหาร มีถาวรวัตถุสำคัญ เช่น หอพระไตรปิฎกกลางน้ำทรงจตุรมุขสำหรับเก็บหนังสือพระไตรปิฎกและเป็นที่ประดิษฐานพระแก้วมรกตจำลอง ภายในพระอุโบสถหลังเก่ามี *พระพุทธมงคลศรีสุโขทัย* หรือ *หลวงพ่อทอง* เป็นพระประธานปางมารวิชัยนั่งขัดสมาธิ องค์พระเป็นเนื้อทองคำ ทั้งยังมีโรงเรียนพระปริยัติธรรมรูปแบบทรงไทยและศาลาทีปังกรรัศมีโชติเป็นสถานที่ปฏิบัติธรรมอีกด้วย

## อ้างอิง

บางไผ่
บางไผ่
หมวดหมู่:โบราณสถานในจังหวัดนนทบุรี
การตรวจวินิจฉัยโรคอย่างรวดเร็ว

**การตรวจวินิจฉัยโรคอย่างรวดเร็ว** (; **RDT**) เป็นการตรวจโรคทางการแพทย์ที่รวดเร็วและทำได้ง่าย เมหาะสมในการใช้สำหรับการตรวจคัดกรองโรคเบื้องต้นหรือเร่งด่วน และเพื่อใช้ในบริการการแพทย์ที่มีทรัพยากรอยู่จำกัด โดยทั่วไปแล้วชุดตรวจชนิดนี้จะสามารถให้ผลได้ภายในวันเดียวกันกับการตรวจภายในสองชั่วโมง หรือโดยทั่วไปในประมาณ 20 นาที

สหภาพยุโรปได้ให้นิยามการตรวจโรคแบบรวดเร็วว่าเป็นเครื่องมือการแพทย์สำหรับการตรวจโรคที่ใช้ตรวจในเชิงคุณภาพ (qualitative) หรือกึ่งคุณภาพ (semi-quantitative) นอกร่างกาย (in vitro-diagnostic) ใช้เพียงครั้งเดียวหรือในจำนวนจำกัด เพื่อให้ได้ผลตรวจที่รวดเร็ว โดยมีลาเทอรอลโฟลว์เทสท์ (Lateral flow test) เป็นการตรวจรวดเร็วชนิดหนึ่งที่เป็นที่รู้จักมาก

## ดูเพิ่ม
*พอยต์ออฟแคร์เทสต์ (Point-of-care testing)
*ลาเทอรอลโฟลว์เทสต์ (Lateral flow test)

## อ้างอิง

หมวดหมู่:คำศัพท์แพทย์
หมวดหมู่:การทดสอบทางการแพทย์
ราพิดพลาสมารีเอจิน

**การตรวจพลาสมารีเอจินแบบรวดเร็ว** หรือ **การตรวจราพิดพลาสมารีเอจิน** (; **RPR test** หรือ **RPR titer**) เป็นชนิดหนึ่งของการตรวจบ่งโรคอย่างรวดเร็ว ที่หาแอนทีบอดีไม่เฉพาะเจาะจงในเลือดของผู้ป่วย ซึ่งอาจให้ระบุการติดเชื้อซิฟิลิส หรือ เทรหาเนมาโตเซสชนิดไม่ได้เกิดจากเพศสัมพันธ์ที่เกี่ยวข้องอื่น ๆ ได้ วิธีนี้เป็นหนึ่งในการตรวจซิฟิลิสชนิดไม่ใช่เทรโปเนมา (ควบคู่ไปกับ การตรวจแบบวาสเซอร์มาน และการตรวจ VDRL) คำว่า *รีเอจิน* (reagin) แปลว่าการตรวจโรคแบบนี้ไม่ได้มองหาแอนทีบอดีที่มาตอบสนองต่อแบคทีเรียนั้น ๆ (ซึ่งหมายถึงแบคทีเรีย *[[Treponema pallidum]]*) แต่เป็นการหาแอนทีบอดีที่สร้างขึ้นเพื่อตอบสนองต่อสารที่หลั่งโดยเซลล์ที่ถูกทำอันตรายโดย *T. pallidum* (ซึ่งคือคาร์ดิโอลิพิน กับ เลซิธิน) ดั้งเดิมแล้ว การตรวจซิฟิลิสจากเซรัม (syphilis serologic testing) นั้นทำได้ด้วยการใช้การตรวจแบบไม่มีเทรโปเนมา (ontreponemal test; NTT) เช่นการตรวจแบบ RPR หรือ VDRL โดยผลที่เป็นบวกจะยืนยันโดยใช้การตรวจแบบเทรโปเนมา (treponemal test; TT) เช่น TPPA หรือ FTA-ABS อัลกอริธึมการตรวจแบบนี้ในปัจจุบันได้รับการยอมรับและใช้งานโดยกรมควบคุมโรคของสหรัฐ (CDC) นอกจากการตรวจซิฟิลิสแล้ว การตรวจแบบ RPR ยังใช้ทิเทอร์เพื่อติดตามความคืบหน้าของโรคและการตอบสนองต่อการรักษาตามเวลาได้

อัลกอริธึมดั้งเดิมใช้ NTT ตามด้วย TT นี่ยังคงเป็นมาตรฐานในหลายประเทศ

## อ้างอิง

หมวดหมู่:การตรวจเลือด
สิ่งมีชีวิตบนดาวศุกร์

ความเป็นไปได้ของ**ชีวิตบนดาวศุกร์**เป็นเรื่องที่น่าสนใจในชีวดาราศาสตร์เนื่องจากความคล้ายคลึงของดาวศุกร์กับโลก จนถึงปัจจุบันไม่พบข้อพิสูจน์ที่ชัดเจนเกี่ยวกับการมีของชีวิตในอดีตหรือปัจจุบันบนดาวศุกร์ ทฤษฎีได้ลดลงอย่างมากตั้งแต่ต้นทศวรรษที่ 1960 (พ.ศ. 2503 - พ.ศ. 2512) เมื่อยานอวกาศเริ่มศึกษาดาวเคราะห์และเห็นว่าสภาพแวดล้อมของดาวศุกร์รุนแรงกว่าอย่างมากเมื่อเทียบกับโลก อย่างไรก็ตามมีการศึกษาอย่างต่อเนื่องว่าสิ่งมีชีวิตสามารถดำรงได้อยู่บนพื้นผิวดาวศุกร์ก่อนที่ปรากฏการณ์เรือนกระจกในชั้นบรรยากาศที่พบอยู่ในปัจจุบันหรือไม่ และการศึกษาที่เกี่ยวข้องว่าชีวมณฑลสามารถคงอยู่ได้ในบรรยากาศของดาวศุกร์ปัจจุบันหรือไม่

ตำแหน่งของดาวศุกร์อยู่ใกล้ดวงอาทิตย์มากกว่าโลกและปรากฏการณ์เรือนกระจกที่รุนแรงทำให้อุณหภูมิบนพื้นผิวสูงขึ้นเกือบ  และความดันบรรยากาศ 90 เท่าของโลกทำให้สิ่งมีชีวิตที่อาศัยน้ำในที่เราพบเห็นไม่น่าเกิดขึ้นบนพื้นผิวของดาวเคราะห์ อย่างไรก็ตามนักวิทยาศาสตร์บางคนคาดการณ์ว่าจุลินทรีย์ที่ทนความร้อนสูงอาจมีอยู่ในชั้นบนของบรรยากาศดาวศุกร์ที่มีอุณหภูมิปานกลางและเป็นกรดได้ ในเดือนกันยายน พ.ศ. 2563 มีการเผยแพร่งานวิจัยที่แสดงให้เห็นการมีอยู่ของฟอสฟีนในชั้นบรรยากาศของดาวเคราะห์ซึ่งเป็นสัญลักษณ์ที่เป็นไปได้ของสิ่งมีชีวิต

## อ้างอิง

หมวดหมู่:ดาวศุกร์
หมวดหมู่:ชีวดาราศาสตร์
หมวดหมู่:สิ่งมีชีวิตนอกโลก
สีดา มหารานีแห่งแผ่นดิน

**สีดา มหารานีแห่งแผ่นดิน** () เป็นละครโทรทัศน์อินเดีย ออกอากาศทางช่อง Colors TV ตั้งแต่วันที่ 5 สิงหาคม 2019 ถึง 10 กุมภาพันธ์ 2020 ละครเรื่องนี้เป็นภาคต่อของ สีดา ราม ศึกรักมหาลงกา โดยจะจับความเล่าในตอนกำเนิด **พระมงกุฎ พระลบ** นำแสดงโดย ศิวยา ปะธาเนีย, ฮีมานซู โซนิ, กริช เจาหาน, และ ฮารสิท คับบรา

## เรื่องย่อ
เรื่องราวหลังมหาสงครามระหว่างธรรมะและอธรรมในเมืองลงกา สีดารามได้กลับมาครองเมืองอโยธยาอีกครั้ง จนสีดาตั้งครรภ์ พระรามมีความสุขกับการเฝ้ารอคอยการถือกำเนิดของเด็กในครรภ์ เขาเชื่อว่าลูกจะเป็นสายใยความผูกพันระหว่างเขากับสีดา และหากวันใดที่เขากับสีดาต้องพลัดพรากจากกัน เด็กน้อยผู้นี้จะเป็นผู้นำเขาและสีดาให้กลับมาพบกันอีกครั้ง

## นักแสดง
### นักแสดงนำ
* ศิวยา ปะธาเนีย รับบท นางสีดา/วันเทวี
* ฮีมานซู โซนิ รับบท พระราม/ พระวิษณุ
* กริช เจาหาน รับบท พระมงกุฎ 
* ฮารสิท คับบรา รับบท พระลบ

### นักแสดงสมทบ
* นาวี พันกู รับบท พระลักษมณ์
* คานัน มัลโหทรา รับบท  พระพรต
* อัคฮิว คาทาเรีย รับบท พระสัตรุด
* นิชา นาคปาล รับบท นางอูมิลา
* ริชา ดิสิท รับบท นางมันดาวี
* นิคิตา ทิวารี รับบท ศรุตะกีรติ
* ซูแบร์ อาลี รับบท หนุมาน
* สัญชีพ ชาร์มา รับบท ฤๅษีวาลมิกิ
* บราวน์นี ปาราชาร์ รับบท ฤๅษีวสิษฐ์
* ชาลีน ภานอต รับท พญาทศกัณฐ์
* ฟาลาค นาซ รับบท นางมณโฑ
* ปรียา สินธุ รับบท นางสำมนักขา
* อชัย มัชหรา รับบท พิเภก
* วินิต กาการ์ รับบท อินทรชิต
* ซาห์ภัส ข่าน รับบท ท้าวชนก
* สัมภดา วเส รับบท สุไนนา
* อังกูร์ เนย์ยา รับบท ท้าวทศรถ
* จัสวินเดอร์ การ์เดเนอร์ รับบท นางเกาสุริยา
* ปรีติ กันดะวานี รับบท นางสุมิตรา
* ปิยะลี มันซี รับบท นางไกยเกษี
* ทารัน กรรณะ รับบท ปรศุราม/ พระศิวะ
* นิไม บาลี รับบท พาลี / สุครีพ
* ภูนิต ศิษฐ์ รับบท ฤๅษีวิศวามิตร
* วิชัย ปัตลานี รับบท เทวราชอินทรา
* ปัตราลี ชัตโตปัทยัย รับบท ทะตะกะ
* โยเกซ มาหาจาน รับบท พระฤๅษีโคดม
* วสุนทรา กุล รับบท มรุตาลี
* อชัย ชัยราม รับบท นาคเสธ
* ปูจา ชาร์มา พากย์เสียง แม่น้ำสรายุ
* ราชเสขา อุปัทยา รับบท ปุโรหิต
* นิทิน ปาราซาร์ รับบท องคต

## อ้างอิง

## แหล่งข้อมูลอื่น
* 
* 

หมวดหมู่:ละครโทรทัศน์อินเดีย
หมวดหมู่:ละครโทรทัศน์ภาษาฮินดี
หมวดหมู่:ละครโทรทัศน์เค้าโครงจากรามายณะ
หมวดหมู่:ผลงานที่สร้างจากรามายณะ
อัลฮัจญาม อัลฮะซัน อิบน์ มุฮัมมัด อิบน์ อัลกอซิม

**อัลฮัจญาม อัลฮะซัน อิบน์ มุฮัมมัด อิบน์ อัลกอซิม** () ทรงเป็นผู้ปกครองจากราชวงศ์อิดรีสิดและสุลต่านแห่งโมร็อกโกองค์ที่ 10 พระองค์มีอำนาจเป็นเวลาสั้น ๆ ภายใต้การปกครองของอุบัยดุลลอฮ์ อัลมะฮ์ดี บิลลาฮ์ใน ค.ศ. 925 และถูกโค่นใน ค.ศ. 927 พระองค์สวรรคตใน ค.ศ. 944

อัลฮัจญาม (ภาษาอาหรับหมายถึง *เบอร์เบอร์*) เป็นผู้นำราชวงศ์อิดรีสิดองค์สุดท้ายที่พำนักอยู่ที่แฟ็ส

หลังขับไล่อัลฮัจญามแล้ว พวกฟาฏิมิดได้ปกครองไปอีก 10 ปี จนกระทั่งถูกโค่นล้มโดยอัลกอซิม กะนูน

## อ้างอิง

หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 944
หมวดหมู่:บุคคลที่ไม่ทราบปีเกิด
โจนัลนาเชียนัล

**โจนัลนาเชียนัล** () เป็นรายการข่าวของประเทศบราซิล ออกอากาศทางเตเว โกลบู ตั้งแต่วันที่ 1 กันยายน พ.ศ. 2512 เป็นรายการข่าวแรกที่ออกอากาศสด โดยสถานีโทรทัศน์ทั่วประเทศบราซิล

## พิธีกร
### อดีต
 
### ปัจจุปัน

## อ้างอิง
 
## แหล่งข้อมูลอื่น
* ''Jornal Nacional'' official website *  
หมวดหมู่:เตเว โกลบู
หมวดหมู่:รายการข่าว
เกมตัดสินใจ

**เกมตัดสินใจ** () เป็นแบบฝึกหัดที่ผู้สอนเสนอสถานการณ์ให้กับผู้เรียน โดยให้ผู้เรียนยึดบทบาทของตัวละครในสถานการณ์นั้น ๆ พร้อมทั้งหาวิธีการแก้ปัญหาให้กับตัวละคร หากสถานการณ์มีพื้นฐานจากเรื่องเล่าในอดีตที่เชื่อถือได้ เกมตัดสินใจในที่นี้จะถือว่าเป็นการใช้วิธีสอนโดยใช้กรณีตัวอย่าง แต่หากองค์ประกอบของสถานการณ์เป็นเรื่องสมมติ แบบฝึกหัดนี้จะถือว่าเป็น "เกมตัดสินใจแบบสมมติ"

## อ้างอิง

* 
* 
* 
* 
* 
* 

หมวดหมู่:วิธีการเรียน
หมวดหมู่:ทฤษฎีการทหาร
หมวดหมู่:การศึกษาและการฝึกทหาร
ซอ เย-จี

**ซอ เย-จี** (; ; เกิด 6 เมษายน ค.ศ. 1990) เป็นนักแสดงหญิงชาวเกาหลีใต้ เริ่มมีผลงานการแสดงทางโทรทัศน์เป็นครั้งแรกในฐานะนักแสดงสมทบของซิตคอมเรื่อง *[[ครอบครัวมัน พ่ะย่ะค่ะ]]* (2013–14) ทางช่องทีวีเอ็น หลังจากนั้นเธอได้แสดงเป็นตัวละครหลักในละครย้อนยุคเรื่อง *[[อัศวินรัตติกาล]]* (2014), ละครแนวอาชญากรรมที่สร้างจากการ์ตูนเรื่อง *[[ลาสต์ คนเดือดเลือดทระนง]]* (2015), *[[ไฟต์สุดใจ โรงเรียนคนกล้า]]* (2016) จนกระทั่งเธอมีชื่อเสียงโด่งดังจากการรับบทนักแสดงนำในละครเรื่อง *[[กับดักลัทธิคลั่ง]]* (2017), *[[ทนายสายเดือด]]* (2018) และมาประสบความสำเร็จอย่างสูงจากการแสดงนำในเรื่อง *[[เรื่องหัวใจ ไม่ไหวอย่าฝืน]]* (2020) ที่ทำให้เธอได้รับรางวัลเอแพนสตาร์อะวอดส์, เอเชียอาร์ติสต์อะวอดส์ และ รางวัลแพ็คซังอาร์ทส์อวอร์ด รวมถึงประสบความสำเร็จกับภาพยนตร์เรื่อง *[[ระลึกหลอน]]* (2021)

## ประวัติ

## อาชีพ
### 2013-2016: เริ่มต้นอาชีพนักแสดง

### 2017-ปัจจุบัน: ความนิยมที่เพิ่มขึ้น

## ผลงานการแสดง
### ภาพยนตร์

### ละครโทรทัศน์

### รายการวาไรตี้

### มิวสิกวิดีโอ

## รางวัลที่ได้รับและเข้าชิง

## อ้างอิง

## แหล่งข้อมูลอื่น
* ซอเยจี at Gold medalist
* ซอเยจี at Korean Film Council (KOFIC)
* ซอเยจี at อินเทอร์เน็ตมูวีเดตาเบส

หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงภาพยนตร์ชาวเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:ผู้เข้าแข่งขันรายการรันนิ่งแมน
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงจากโซล
การระบาดทั่วของโควิด-19 ในประเทศแอฟริกาใต้

บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อแอฟริกาใต้
## อ้างอิง

หมวดหมู่:การระบาดทั่วของโควิด-19 แบ่งตามประเทศ
มิวสิคัล.แอลวาย

**มิวสิคัล.แอลวาย** (; เขียนตามสไตล์เป็น **musical.ly**) เป็นบริการสื่อสังคมจีนที่มีสำนักงานใหญ่ในเซี่ยงไฮ้ ส่วนสำนักงานสหรัฐอยู่ในแซนตามอนิกา, รัฐแคลิฟอร์เนีย โดยเผยแพร่รุ่นต้นแบบในเดือนเมษายน ค.ศ.  2014 และเผยแพร่รุ่นทางการในเดือนสิงหาคมของปีเดียวกัน

ในเดือนมิถุนายน ค.ศ. 2016 มิวสิคัล.แอลวาย มีผู้ใช้ลงทะเบียนกว่า 90 ล้านคน ในปีก่อนหน้ามีผู้ลงทะเบียนสูงถึง 10 ล้านคน ในช่วงปลายเดือนพฤษภาคม ค.ศ. 2017 ตัวแอปมีผู้ใช้งานมากกว่า 200 ล้านคน

บริษัท ไบต์แดนซ์ จำกัด ครอบครองบริษัทมิวสิคัล.แอลวาย ในวันที่ 9 พฤศจิกายน ค.ศ. 2017 และรวมเข้ากับติ๊กต็อกในวันที่ 2 สิงหาคม ค.ศ. 2018 พร้อมกับเปลี่ยนชื่อเป็นบริษัท ติ๊กต็อก

## อ้างอิง

หมวดหมู่:ซอฟต์แวร์แอนดรอยด์ (ระบบปฏิบัติการ)
หมวดหมู่:ซอฟต์แวร์ไอโอเอส
หมวดหมู่:ซอฟต์แวร์วิดีโอ
หมวดหมู่:บริการสือสังคมที่เลิกใช้
หมวดหมู่:บริษัทที่มีฐานที่เซี่ยงไฮ้
หมวดหมู่:แบรนด์จีน
หมวดหมู่:ไบต์แดนซ์
หมวดหมู่:ติ๊กต็อก
ระบบถนนอินคา

**ระบบถนนอินคา** หรือ **คาปักญัน** (; "ถนนหลวง") เป็นระบบขนส่งที่ครอบคลุมและก้าวหน้าที่สุดในอเมริกาใต้สมัยก่อนโคลัมบัส มีความยาวอย่างน้อย  การสร้างถนนต้องใช้เวลาและความพยายามอย่างมาก

เครือข่ายประกอบด้วยถนนทางการ ที่มีการวางแผน สร้าง ทำเครื่องหมาย และบำรุงรักษาอย่างรอบคอบ มีการปูถนนในกรณีที่จำเป็น มีบันไดขึ้นระดับความสูง สะพาน และสิ่งปลูกสร้างเสริม เช่น กำแพงกันดินและระบบระบายน้ำ มีถนนหลักสองสายวางตัวในแนวเหนือ-ใต้: สายหนึ่งเลียบชายฝั่งและสายที่สองและสำคัญที่สุดอยู่ลึกเข้าไปในแผ่นดินและบนภูเขา ทั้งสองมีถนนสายย่อยเชื่อมต่อกันมากมาย สามารถเปรียบเทียบได้โดยตรงกับโครงข่ายถนนที่สร้างขึ้นในจักรวรรดิโรมัน แม้ว่าระบบถนนของอินคาจะได้รับการสร้างขึ้นในอีกหนึ่งพันปีให้หลัง  ระบบถนนอนุญาตให้มีการขนถ่ายข้อมูลข่าวสาร สินค้า ทหาร และบุคคลโดยไม่ต้องใช้ล้อภายในจักรวรรดิอินคาที่มีอาณาเขตครอบคลุมเกือบ  และมีผู้อาศัยอยู่ประมาณ 12 ล้านคน

ริมถนนมีอาคารตั้งอยู่เป็นช่วง ๆ เพื่อให้ใช้งานได้อย่างมีประสิทธิภาพสูงสุด ในระยะทางสั้น ๆ มีสถานีเปลี่ยนกะสำหรับ *[[ชัสกี]]* หรือผู้ส่งสารด้วยการวิ่ง ในช่วงเวลาเดินหนึ่งวันจะมี *[[ตัมปู]]* เป็นจุดรับรองผู้ใช้ถนนและฝูงยามาที่บรรทุกสัมภาระ ศูนย์บริหารที่มีคลังสินค้าสำหรับการกระจายสินค้าจะตั้งอยู่ตามแนวถนน ไกลออกไปทางเขตแดนของจักรวรรดิอินคาและในพื้นที่ที่ถูกพิชิตใหม่จะมี *[[ปูการา]]* ("ป้อมปราการ") ตั้งอยู่

เครือข่ายถนนส่วนหนึ่งสร้างขึ้นโดยวัฒนธรรมที่มาก่อนจักรวรรดิอินคา ที่โดดเด่นคือวัฒนธรรมวารีในเปรูตอนเหนือตอนเหนือและวัฒนธรรมตีวานากูในโบลิเวีย องค์กรต่าง ๆ (เช่น ยูเนสโก, ไอยูซีเอ็น) ได้ทำงานเพื่อปกป้องเครือข่ายถนนโดยร่วมมือกับรัฐบาลและประชาคมของ 6 ประเทศ (โคลอมเบีย เอกวาดอร์ เปรู โบลิเวีย ชิลี และอาร์เจนตินา) ซึ่งถนนตัดผ่าน

ในสมัยปัจจุบัน ถนนอินคาถูกใช้งานอย่างหนักจากการท่องเที่ยว เช่น เส้นทางอินคาสู่มาชูปิกชูซึ่งเชื่อมโอยันไตตัมโบเข้ากับมาชูปิกชูและเป็นที่รู้จักกันดีในหมู่นักเดินทางไกล

## หมายเหตุ

## อ้างอิง

หมวดหมู่:จักรวรรดิอินคา
หมวดหมู่:แหล่งมรดกโลกในประเทศชิลี
หมวดหมู่:แหล่งมรดกโลกในประเทศโคลอมเบีย
หมวดหมู่:แหล่งมรดกโลกในประเทศเอกวาดอร์
หมวดหมู่:แหล่งมรดกโลกในประเทศเปรู
หมวดหมู่:แหล่งมรดกโลกในประเทศโบลิเวีย
หมวดหมู่:แหล่งมรดกโลกในประเทศอาร์เจนตินา
หมวดหมู่:แหล่งมรดกโลกทางวัฒนธรรม
สตรีหมายเลขหนึ่งตุรกี

**สตรีหมายเลขหนึ่งสาธารณรัฐตุรกี** () เป็นภรรยาของประธานาธิบดีตุรกี

## ดูเพิ่ม
* ประธานาธิบดีตุรกี
* สตรีหมายเลขหนึ่ง

หมวดหมู่:สตรีหมายเลขหนึ่งตุรกี
หมวดหมู่:รายชื่อคู่สมรสของผู้นำระดับชาติ
หมวดหมู่:รายชื่อชาวตุรกี
โจนัลดาโกลบู

**โจนัลดาโกลบู** () เป็นรายการข่าวดึกของเตเว โกลบู ในประเทศบราซิล ออกอากาศเวลาหลังเที่ยงคืนตอนเย็นวันจันทร์ถึงวันศุกร์

## พิธีกร

* เรนาตา ลู แปติ

## ดูเพิ่ม

* เรจีโกลบู

## อ้างอิง

## แหล่งข้อมูลอื่น

* เว็บไซต์อย่างเป็นทางการ

หมวดหมู่:เตเว โกลบู
หมวดหมู่:รายการข่าวบราซิล
หมวดหมู่:รายการโทรทัศน์ภาษาโปรตุเกส
หมวดหมู่:รายการโทรทัศน์บราซิลที่เริ่มออกอากาศตั้งแต่ พ.ศ. 2510
หมวดหมู่:รายการโทรทัศน์บราซิลในคริสต์ทศวรรษ 1960
หมวดหมู่:รายการข่าวในคริสต์ทศวรรษ 1960
หมวดหมู่:รายการโทรทัศน์บราซิลที่ยุติการออกอากาศในปี พ.ศ. 2512
หมวดหมู่:รายการโทรทัศน์ที่ถูกนำกลับคืนมาหลังจากถูกยกเลิก
หมวดหมู่:รายการโทรทัศน์บราซิลที่เริ่มออกอากาศตั้งแต่ พ.ศ. 2522
หมวดหมู่:รายการโทรทัศน์บราซิลในคริสต์ทศวรรษ 1970
หมวดหมู่:รายการข่าวในคริสต์ทศวรรษ 1970
หมวดหมู่:รายการโทรทัศน์บราซิลในคริสต์ทศวรรษ 1980
หมวดหมู่:รายการข่าวในคริสต์ทศวรรษ 1980
หมวดหมู่:รายการโทรทัศน์บราซิลที่ยุติการออกอากาศในปี พ.ศ. 2524
หมวดหมู่:รายการโทรทัศน์บราซิลที่เริ่มออกอากาศตั้งแต่ พ.ศ. 2525
หมวดหมู่:รายการโทรทัศน์บราซิลในคริสต์ทศวรรษ 1990
หมวดหมู่:รายการข่าวในคริสต์ทศวรรษ 1990
หมวดหมู่:รายการโทรทัศน์บราซิลในคริสต์ทศวรรษ 2000
หมวดหมู่:รายการข่าวในคริสต์ทศวรรษ 2000
หมวดหมู่:รายการโทรทัศน์บราซิลในคริสต์ทศวรรษ 2010
หมวดหมู่:รายการข่าวในคริสต์ทศวรรษ 2010
หมวดหมู่:รายการโทรทัศน์บราซิลในคริสต์ทศวรรษ 2020
หมวดหมู่:รายการข่าวในคริสต์ทศวรรษ 2020
พัชรพร จันทรประดิษฐ์

**พัชรพร จันทรประดิษฐ์** (เกิดวันที่ 19 พฤษภาคม พ.ศ. 2541; ชื่อเล่น: **น้ำ** หรือ **น้ำฝน**) เป็นนางงามชาวไทย ผู้ชนะการประกวดมิสแกรนด์ไทยแลนด์ 2020 ภูมิลำเนาเป็นคนจังหวัดสงขลา เข้าร่วมประกวดมิสแกรนด์ไทยแลนด์ 2020 ในฐานะตัวแทนจากจังหวัดระนอง ซึ่งเป็นผู้ชนะการประกวดมิสแกรนด์ไทยแลนด์คนที่ 8 นับตั้งแต่ที่มีจัดการประกวดขึ้นเมื่อปี พ.ศ. 2556 โดยเป็นตัวแทนประเทศไทยเข้าร่วมประกวดมิสแกรนด์อินเตอร์เนชันแนล 2020 ในเดือนมีนาคม พ.ศ. 2564 ที่กรุงเทพมหานคร

## ประวัติ
นํ้าเกิดเมื่อวันที่ 19 พฤษภาคม พ.ศ. 2541 ที่จังหวัดสงขลา ประเทศไทย จบการศึกษาจากคณะศิลปศาสตร์และวิทยาการจัดการ สาขาวิชาภาษาอังกฤษเพื่อการสื่อสารทางธุรกิจ มหาวิทยาลัยสงขลานครินทร์ วิทยาเขตสุราษฎร์ธานี ด้วยเกียรตินิยมอันดับ 1

## ชีวิตส่วนตัว
พัชรพร เป็นที่รู้จักจากการสนับสนุนการประท้วงในประเทศไทย พ.ศ. 2563–2564  และเป็นที่รู้จักจากการวิพากษ์วิจารณ์การทำงานของรัฐบาลประยุทธ์ จันทร์โอชา ในระหว่างการระบาดทั่วของโควิด-19 ในประเทศไทย และประเด็นอื่น ๆ

พัชรพรได้เข้าร่วมพิธีมงคลสมรสกับกับเจโรม เลาติเมื่อวันที่ 23 พฤศจิกายน พ.ศ. 2566

## การประกวด
### มิสแกรนด์[[สุราษฎร์ธานี]] 2019
ในปี พ.ศ. 2562 พัชรพรได้รับการคัดเลือกให้เป็นผู้เข้าประกวด 14 คนสุดท้ายจากกองประกวดมิสแกรนด์สุราษฎร์ธานี 2019 ซึ่งในการประกวดครั้งนั้น *กษมา ซื่อตรง* เป็นผู้ได้รับตำแหน่งมิสแกรนด์สุราษฎร์ธานี 2019 ส่วนพัชรพรได้รับรางวัล Smart Lady แต่ไม่ผ่านเข้ารอบ 5 คนสุดท้าย

### มิสแกรนด์[[ระนอง]] – [[ชุมพร]] 2019
ในปี พ.ศ. 2562 พัชรพรได้รับการคัดเลือกให้เป็นผู้เข้าประกวด 8 คนสุดท้ายจากกองประกวดมิสแกรนด์ระนอง – ชุมพร 2019 ซึ่งในการประกวดครั้งนั้น *[[จุฑามาศ เมฆเสรี]]* เป็นผู้ได้รับตำแหน่งมิสแกรนด์ชุมพร 2019 และ*ณัฐธิดา พึ่งนุ่ม* ได้รับตำแหน่งมิสแกรนด์ระนอง 2019 ส่วนพัชรพรได้รับรางวัล First Impression แต่ไม่ผ่านเข้ารอบ 4 คนสุดท้าย

### มิสแกรนด์[[สุราษฎร์ธานี]] – [[ระนอง]] 2020
ในปี พ.ศ. 2563 พัชรพรได้รับการคัดเลือกให้เป็นผู้เข้าประกวด 11 คนสุดท้ายจากกองประกวดมิสแกรนด์สุราษฎร์ธานี – ระนอง 2020 ซึ่งในการประกวดครั้งนั้นชนะการประกวด เป็นผู้ได้รับตำแหน่งมิสแกรนด์ระนอง 2020 และ*สิมิลัน เหมทานนท์* ได้รับตำแหน่งมิสแกรนด์สุราษฎร์ธานี 2020 เพื่อเข้าร่วมประกวดมิสแกรนด์ไทยแลนด์ 2020

### [[มิสแกรนด์ไทยแลนด์ 2020]]
หลังจากได้รับตำแหน่ง *มิสแกรนด์ระนอง 2020* จากการประกวดมิสแกรนด์สุราษฎร์ธานี – ระนอง 2020 ทำให้พัชรพรได้รับสิทธิ์ในการเป็นตัวแทนของจังหวัดระนองในการเข้าร่วมการประกวดมิสแกรนด์ไทยแลนด์ 2020 ที่กรุงเทพมหานคร และในการประกวดรอบสุดท้าย พัชรพรได้รับเลือกให้เป็น 1 ใน 5 คนสุดท้ายจากโควต้าบอสชอยส์ (boss choice) และสามารถคว้ารางวัลชนะเลิศไปได้ในที่สุด

### [[มิสแกรนด์อินเตอร์เนชันแนล 2020]]
นํ้าเป็นตัวแทนประเทศไทยในการเข้าร่วมประกวดมิสแกรนด์อินเตอร์เนชันแนล 2020 ที่กรุงเทพมหานครในเดือนมีนาคม พ.ศ. 2564 และได้ผ่านเข้ารอบ 10 คนสุดท้าย พร้อมกับได้รับรางวัลชุดประจำชาติยอดเยี่ยมร่วมกับประเทศกัวเตมาลาและประเทศญี่ปุ่น

## รางวัลที่ได้รับ

## อ้างอิง

## แหล่งข้อมูลอื่น
*Miss Grand Thailand Official website
* 
*
*

หมวดหมู่:นางงามไทย
หมวดหมู่:ผู้ชนะการประกวดมิสแกรนด์ไทยแลนด์
หมวดหมู่:บุคคลจากจังหวัดสงขลา‎‎
หมวดหมู่:นางงาม
หมวดหมู่:ผู้เข้าประกวดมิสแกรนด์อินเตอร์เนชันแนล
หมวดหมู่:ผู้เข้าประกวดมิสแกรนด์อินเตอร์เนชันแนล 2020
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
พระภรต

**พระภรต** () เป็นบรรพบุรุษของทั้งฝ่ายเการพและปาณฑพ เรื่องราวของพระองค์ถูกเล่าอยู่ใน อาทิบรรพ ซึ่งเป็นบรรพแรกในคัมภีร์มหาภารตะ โดยเล่าถึงการกำเนิดของพระองค์ และเรื่องของ ท้าวทุษยันต์ และนางศกุนตลา

ในมหากาพย์มหาภารตะ บรรพบุรุษของราชวงศ์กุรุนั้นเริ่มต้นจากพระองค์เป็นปฐม ในการครองราชย์ของพระองค์ และอาณาจักรของพระองค์ ทุกคนจึงเรียกว่า **ภารตะ**

## ประวัติของพระองค์ในโลกวรรณกรรม

จากบันทึกใน *[[มหาภารตะ]]* (จับความจากตอน *อาทิบรรพ*) เล่าว่า พระองค์เป็นพระโอรสของ ท้าวทุษยันต์ กับนางศกุนตลา พระองค์เป็นรัชทายาทแห่ง จันทรวงศ์ แห่งวรรณะกษัตริย์ พระองค์มีพระนามเดิมว่า *สรรวทมน์* สรรวทน์เติบโตขึ้นเป็นเด็กที่แข็งแรง อยู่ท่ามกลางเหล่าสัตว์ร้าย มักเล่นสนุกโดยการเปิดปากเสือหรือสิงโต แล้วนับจำนวนฟัน ต่อมาฤๅษีทุรวาสได้สาปให้ท้าวทุษยันต์ลืมนางศกุนตลา จนกว่าจะได้ทอดพระเนตรแหวนที่พระองค์ประทานให้นางศกุนตลา เมื่อท้าวทุษยันต์ทรงจำนางศกุนตลาได้แล้ว พระองค์ทรงยกราชบัลลังก์ให้แก่สรรวทมน์ และทรงตั้งชื่อให้ใหม่ว่าภรต 

พระภรตได้ครองบัลลังก์ตั้งแต่ทรงพระเยาว์ แต่ก็ทรงแผ่พระราชอำนาจไปทั่วชมพูทวีปในสมัยนั้น ชมพูทวีปจึงมีนามว่าภารตวรรษ แปลว่าดินแดนของภรต ในวิษณุปุราณะได้ระบุขอบเขตของดินแดนภารตวรรษว่า "วรรษที่ตั้งอยู่เหนือมหาสมุทรและทางใต้ของภูเขาหิมาลัยเรียกว่าภารตวรรษ" พระภรตเป็นกษัตริย์ที่ทรงคุณธรรม พระฤๅษีกัณวะเป็นราชปุโรหิตของพระองค์ พระองค์ได้ทรงประกอบพิธีอัศวเมธที่ริมฝั่งแม่น้ำยมุนา 100 ครั้ง ริมแม่น้ำสรัสวตี 300 ครั้ง ริมแม่น้ำคงคา 400 ครั้ง ทรงประกอบพิธีอัศวเมธอีกพันครั้ง อีกทั้งยังทรงประกอบพิธีราชสูยะ100ครั้ง และทรงทำพิธีอื่น ๆ อีก เช่น อัคนิโสม วิศวาชิต เป็นต้น พระภรตมีบุตรชื่อ **เภามันยุ** โดยกำเนิดของเภามันยุมี 2 ตำนานคือ

#เป็นบุตรของพระภรตกับพระนางสุนันทา ธิดาของท้าวสรรวเสนา พระราชาแคว้นกาสี 
#ประสูติจากพิธีกรรมของพระภรต

## อ้างอิง
* 
* 

หมวดหมู่:ตัวละครในมหาภารตะ
การระบาดทั่วของโควิด-19 ในประเทศเอธิโอเปีย

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเอธิโอเปีย เมื่อเดือนมีนาคม พ.ศ. 2563 รัฐบาลแห่งชาตินำนายกรัฐมนตรีอาบีย์ อาห์เม็ด ประกาศภาวะฉุกเฉินเป็นเวลา 5 เดือนในเดือนเมษายนปี พ.ศ. 2563 แต่อนุญาตให้กิจกรรมทางเศรษฐกิจดำเนินต่อไปได้ในช่วงวิกฤตสาธารณสุข
## อ้างอิง

หมวดหมู่:การระบาดทั่วของโควิด-19 แบ่งตามประเทศ